《次答本素上舍》
明代·练子宁

满城车马自相求，高卧衡门四壁秋。翡翠兰苕差后识，蒹葭玉树愧同游。

葛洪峰下山连屋，陶侃台西月满楼。不有故人能见问，此中高处有谁俦。

作者简介：（?—1402）明江西新淦人，名安，以字行。洪武十八年进士。授修撰，历迁工部侍郎。建文时，与方孝孺并见信用，改吏部左侍郎，寻拜御史大夫。燕王起兵，李景隆北征屡败，子宁请诛之，不听，因大哭求死。燕王即位，缚子宁至，语不屈，被磔死，并遭灭族之祸。有《金川玉屑集》。